《吴宁极惠和閒居五诗复用韵为谢 其二》
元代·刘诜

衰发如素雪，一往随飘风。怅然平生怀，危坐闻远钟。

守身易成隘，应俗或谓通。不惜举世稀，所慕知者同。

傍偟岂有求，寂默非伤穷。

作者简介：（1268—1350）吉安庐陵人，字桂翁，号桂隐。性颖悟，幼失父。年十二，能文章。成年后以师道自居，教学有法。江南行御史台屡以遗逸荐，皆不报。为文根柢《六经》，躏跞诸子百家，融液今古，四方求文者日至于门。卒私谥文敏。有《桂隐集》。